techiaith/cofnodycynulliad_en-cy huggingface dataset:
English: Thank you, Cabinet Secretary. I raise this both as an Assembly Member who serves employees of the Communities First programme and as a trade unionist - with both hats. I'm sure you'll understand that the workforce should get the support and consideration that they are deserving of. You said that it is currently going through a transition period, and that is obviously happening in Flintshire, as elsewhere in the country. Many of the staff in Flintshire have worked on these Communities First projects since they were established in 2002, serving across our communities on a number and variety of projects that enable people to be work ready, and to support them into work. Having met with the Communities First team in Flintshire, I know that they continue to work hard, as you will do, Cabinet Secretary, and under a lot of pressure to provide a smooth transition for all employees. I think they are now keen to focus on moving forward. So, I hope that the Communities for Work projects supported by the legacy fund will provide new opportunities for existing employees to move into, and during this transition period that the well-being of the committed workforce and their families will be given priority. So, Cabinet Secretary, do you agree with me that supporting our Communities First employees and providing certainty on their future should be a priority through this transition period, and what message of reassurance you can send to them today?
Welsh: Diolch i chi, Ysgrifennydd y Cabinet. Rwy'n codi'r mater hwn fel Aelod Cynulliad sy'n gwasanaethu rhai o weithwyr y rhaglen Cymunedau yn Gyntaf ac fel undebwr llafur - gyda'r ddwy het. Rwy'n siŵr y byddwch yn deall y dylai'r gweithlu gael y gefnogaeth a'r ystyriaeth y maent yn eu haeddu. Fe ddywedoch ei fod yn mynd drwy gyfnod pontio ar hyn o bryd, ac mae hynny'n amlwg yn digwydd yn Sir y Fflint, fel mewn mannau eraill yn y wlad. Mae llawer o'r staff yn Sir y Fflint wedi gweithio ar y prosiectau Cymunedau yn Gyntaf hyn ers iddynt gael eu sefydlu yn 2002, gan wasanaethu ar draws ein cymunedau ar nifer amrywiol o brosiectau sy'n galluogi pobl i fod yn barod am waith, ac i'w cynorthwyo i ddod o hyd i waith. Ar ôl cyfarfod â'r tîm Cymunedau yn Gyntaf yn Sir y Fflint, gwn eu bod yn parhau i weithio'n galed, fel y byddwch chi'n ei wneud, Ysgrifennydd y Cabinet, a'u bod o dan lawer o bwysau i sicrhau cyfnod pontio llyfn i bob gweithiwr. Rwy'n credu eu bod yn awyddus yn awr i ganolbwyntio symud ymlaen. Felly, rwy'n gobeithio y bydd y prosiectau Cymunedau yn Gyntaf a gefnogir gan y gronfa dreftadaeth yn darparu cyfleoedd newydd i weithwyr presennol, ac y bydd llesiant y gweithlu ymroddedig a'u teuluoedd yn cael blaenoriaeth yn ystod y cyfnod pontio. Felly, Ysgrifennydd y Cabinet, a ydych yn cytuno y dylai cefnogi ein gweithwyr Cymunedau yn Gyntaf a darparu sicrwydd ar gyfer eu dyfodol fod yn flaenoriaeth drwy'r cyfnod pontio hwn, a pha neges o sicrwydd y gallwch ei rhoi iddynt heddiw?
English: I'm grateful to the Member for raising this, and many other Members have also done that. Thank you for that. I agree that one of the priorities is ensuring Communities First staff are supported through this transition period, and it's an important one. I am aware that my officials have been working with lead delivery bodies to ensure correct procedures are being followed, including liaison with union representatives as necessary. I know many of the Communities First staff in Flintshire and across Wales will want to continue to work to support our communities in other important programmes, and I wish them luck in doing that too.
Welsh: Rwy'n ddiolchgar i'r Aelod am grybwyll hyn, ac mae llawer o Aelodau eraill hefyd wedi gwneud hynny. Diolch i chi am hynny. Rwy'n cytuno mai un o'r blaenoriaethau yw sicrhau bod staff Cymunedau yn Gyntaf yn cael eu cefnogi drwy'r cyfnod pontio hwn, ac mae'n flaenoriaeth bwysig. Rwy'n ymwybodol fod fy swyddogion wedi bod yn gweithio gyda chyrff cyflawni arweiniol i sicrhau bod y gweithdrefnau cywir yn cael eu dilyn, gan gynnwys cysylltu â chynrychiolwyr undeb yn ôl yr angen. Gwn y bydd llawer o'r staff Cymunedau yn Gyntaf yn Sir y Fflint a ledled Cymru eisiau parhau i weithio i gefnogi ein cymunedau mewn rhaglenni pwysig eraill, ac rwy'n dymuno pob lwc iddynt gyda hynny hefyd.
English: Cabinet Secretary, such is the confusion now over the winding up of Communities First in our communities that a number of permanent vacancies are still being advertised online. What steps are you taking to ensure that taxpayers' money is not being wasted on further recruitment processes for a scheme that you are technically winding down?
Welsh: Ysgrifennydd y Cabinet, mae cymaint o ddryswch erbyn hyn ynglŷn â dirwyn Cymunedau yn Gyntaf i ben yn ein cymunedau fel bod nifer o swyddi gwag parhaol yn dal i gael eu hysbysebu ar-lein. Pa gamau rydych yn eu cymryd i sicrhau nad yw arian y trethdalwyr yn cael ei wastraffu ar brosesau recriwtio pellach ar gyfer cynllun yr ydych, yn dechnegol, yn ei ddirwyn i ben?
English: Well, the only person that's confused here, it appears, is you. The lead delivery bodies are in regular contact and are encouraged to talk to my officials. If there are any questions or queries around the transition period or associated staffing issues, they're more than happy to talk to my team in that process, but the Member has been misled in terms of her views today.
Welsh: Wel, mae'n ymddangos mai'r unig berson sydd wedi drysu yma yw chi. Mae'r cyrff cyflawni arweiniol mewn cysylltiad rheolaidd ac yn cael eu hannog i siarad â fy swyddogion. Os oes unrhyw gwestiynau neu ymholiadau ynglŷn â'r cyfnod pontio neu faterion staffio cysylltiedig, maent yn fwy na hapus i siarad â fy nhîm yn y broses honno, ond mae'r Aelod wedi cael ei chamarwain o ran ei safbwyntiau heddiw.
English: I'm grateful for the Member's question and deeply concerned by the devastating impact that the UK Government's welfare reforms are having on low-income families, particularly those with children. Average annual losses are estimated to be around £600 per household in the sub-region the Member represents, compared with £300 per household in the least affected sub-regions of Wales.
Welsh: Rwy'n ddiolchgar am gwestiwn yr Aelod ac yn bryderus iawn am yr effaith ddinistriol y mae diwygiadau lles Llywodraeth y DU yn ei chael ar deuluoedd incwm isel, yn enwedig teuluoedd â phlant. Amcangyfrifir bod y colledion blynyddol cyfartalog oddeutu £600 y cartref yn yr is-ranbarth y mae'r Aelod yn ei gynrychioli, o'i gymharu â £300 y cartref yn yr is-ranbarthau yr effeithiwyd arnynt leiaf yng Nghymru.
English: Thank you, Cabinet Secretary. Earlier this year, research commissioned by Cardiff Metropolitan University found the average rent arrears for tenants claiming universal credit was £449.97. The six-week waiting period for the first payments will mean that the first payment of universal credit for those in Newport will be 27 December. Will the Cabinet Secretary once again urge the UK Government to reconsider the six-week waiting period for this flawed policy, which will plunge yet more people into poverty and debt, and also support the housing sector's calls to immediately roll out the much needed landlord portal and trusted partner status, so that housing associations in Wales will be treated the same as those in England?
Welsh: Diolch i chi, Ysgrifennydd y Cabinet. Yn gynharach eleni, mewn ymchwil a gomisiynwyd gan Brifysgol Metropolitan Caerdydd, darganfuwyd bod ôl-ddyledion rhent cyfartalog tenantiaid sy'n hawlio credyd cynhwysol yn £449.97. Bydd y cyfnod aros o chwe wythnos am y taliadau cyntaf yn golygu y bydd taliad cyntaf credyd cynhwysol ar gyfer pobl yng Nghasnewydd ar 27 o Ragfyr. A wnaiff Ysgrifennydd y Cabinet, unwaith eto, annog Llywodraeth y DU i ailystyried y cyfnod aros o chwe wythnos ar gyfer y polisi diffygiol hwn, a fydd yn gwthio mwy byth o bobl i mewn i dlodi a dyled, yn ogystal â chefnogi galwadau'r sector tai i fynd ati ar unwaith i gyflwyno'r porth landlordiaid a'r statws partner dibynadwy sy'n fawr eu hangen, fel bod cymdeithasau tai yng Nghymru yn cael eu trin yr un fath â'r rhai yn Lloegr?
English: I'm really grateful to the Member for raising that with me today. I have written to the UK Government to ask them to put a halt on the universal credit roll-out. The principle of the universal credit programme wasn't wrong, but it's not working right and people are being affected and traumatised in the way that they are living their lives. In fact, a six-week wait - . I read an article today about a very young person on the Wirral in Merseyside having to wait six weeks and who was suicidal and living on water for that period of time. It is not right, it needs stopping and it needs reassessing now.
Welsh: Rwy'n ddiolchgar i'r Aelod am godi'r mater hwnnw gyda mi heddiw. Rwyf wedi ysgrifennu at Lywodraeth y DU i ofyn iddynt roi stop ar gyflwyno'r credyd cynhwysol. Nid oedd egwyddor y rhaglen credyd cynhwysol yn anghywir, ond nid yw'n gweithio'n iawn ac mae pobl yn cael eu heffeithio a'u trawmateiddio yn y ffordd y maent yn byw eu bywydau. Yn wir, mae aros am chwe wythnos - . Darllenais erthygl heddiw am berson ifanc iawn yn Wirral yng Nglannau Mersi a oedd yn gorfod aros am chwe wythnos ac a oedd yn hunanladdol ac yn byw ar ddŵr dros y cyfnod hwnnw o amser. Nid yw'n iawn, mae angen ei stopio ac mae angen ei ailasesu yn awr.
English: The unemployment rate in south-east Wales has fallen to 3.5 per cent this year; the employment rate in the year to June is up from 70.2 per cent to 72.5 per cent. Given that the Government in Westminster's welfare reforms are designed at least in part to help people into work, and the Cabinet Secretary himself says he supports the principle of universal credit, shouldn't he be welcoming these and working with the Government to implement them?
Welsh: Mae'r gyfradd ddiweithdra yn ne-ddwyrain Cymru wedi gostwng i 3.5 y cant eleni; mae'r gyfradd gyflogaeth yn y flwyddyn hyd at fis Mehefin wedi codi o 70.2 y cant i 72.5 y cant. O gofio bod diwygiadau lles y Llywodraeth yn San Steffan wedi'u cynllunio o leiaf yn rhannol i helpu pobl i ddod o hyd i waith, a bod Ysgrifennydd y Cabinet ei hun yn dweud ei fod yn cefnogi egwyddor credyd cynhwysol, oni ddylai fod yn croesawu'r rhain ac yn gweithio gyda'r Llywodraeth i'w gweithredu?
English: I certainly don't welcome the universal credit roll-out as it is, and I've expressed that in a strong letter to the Minister in Westminster. This is having a devastating effect on families and children right across Wales. It needs stopping now and reassessing as to how that should be delivered for the future.
Welsh: Yn sicr nid wyf yn croesawu cyflwyno'r credyd cynhwysol fel y mae, ac rwyf wedi mynegi hynny mewn llythyr cryf at y Gweinidog yn San Steffan. Mae hyn yn cael effaith ddinistriol ar deuluoedd a phlant ledled Cymru. Mae'n angen ei stopio yn awr a'i ailasesu o ran sut y dylid ei gyflwyno yn y dyfodol.
English: The Member for Newport West touched on a point of the levels of personal debt and that being a real impact of the hideous welfare reforms being thrust upon us by the British state. Research earlier this year showed that personal debt levels in the NP postcode area were the highest in Wales and, across the United Kingdom, they are now reaching pre-recession levels. I wonder what action the Cabinet Secretary is considering in light of this new research to target ethical financial support in those areas with the highest level of personal debt, and also the areas that are losing financial services from the traditional banks, because the last thing we want is these people who are already under siege from the state to also be under siege from rogue lenders.
Welsh: Mae'r Aelod dros Orllewin Casnewydd wedi crybwyll lefelau dyled bersonol a'r ffaith eu bod yn un o effeithiau go iawn y diwygiadau lles erchyll sy'n cael eu gorfodi arnom gan y wladwriaeth Brydeinig. Mae ymchwil a gynhaliwyd yn gynharach eleni wedi dangos mai lefelau dyled bersonol yn ardal cod post Casnewydd oedd yr uchaf yng Nghymru, ac ar draws y Deyrnas Unedig, maent yn awr yn cyrraedd lefelau nas gwelwyd ers cyn y dirwasgiad. Rwy'n meddwl tybed pa gamau y mae Ysgrifennydd y Cabinet yn eu hystyried yng ngoleuni'r ymchwil newydd hwn i dargedu cymorth ariannol moesegol yn yr ardaloedd sydd â'r lefel uchaf o ddyled bersonol, a hefyd yr ardaloedd sy'n colli gwasanaethau ariannol gan y banciau traddodiadol, gan mai'r peth olaf yr ydym ei eisiau yw i'r bobl hyn sydd eisoes o dan warchae'r wladwriaeth i fod o dan warchae benthycwyr twyllodrus hefyd.
English: Yes, the Member is right to raise this point, and I've worked with Bethan Jenkins in terms of financial literacy; it's a really important point. But, for many of these people who are undergoing universal credit roll-out, the problem is they don't have any money. The problem is that to have savings or otherwise is a luxury. This programme is flawed. I'm grateful for the Member's support in this space, but actually we have to, collectively, think about making sure the UK Government recognises the damaging effect the universal credit roll-out is having on communities. And while we had two trial areas in Wales, there was lots of evidence behind that saying about the devastating impact it's having on those families there. We are only just starting the roll-out of this programme, but it's flawed and needs stopping.
Welsh: Ie, mae'r Aelod yn iawn i nodi'r pwynt hwn, ac rwyf wedi gweithio gyda Bethan Jenkins mewn perthynas â llythrennedd ariannol; mae'n bwynt pwysig iawn. Ond problem llawer o'r bobl hyn sy'n rhan o broses y credyd cynhwysol yw nad oes ganddynt unrhyw arian. Y broblem yw bod meddu ar gynilion neu rywbeth arall yn foethusrwydd. Mae'r rhaglen hon yn ddiffygiol. Rwy'n ddiolchgar am gefnogaeth yr Aelod yn hyn o beth, ond mewn gwirionedd mae'n rhaid i ni, gyda'n gilydd, feddwl am sicrhau bod Llywodraeth y DU yn cydnabod yr effaith niweidiol y mae cyflwyno'r credyd cynhwysol yn ei chael ar gymunedau. Ac er ein bod wedi cael dwy ardal brawf yng Nghymru, roedd llawer o dystiolaeth y tu ôl i hynny'n sôn am yr effaith ddinistriol y mae'n ei chael ar y teuluoedd yn yr ardaloedd hynny. Nid ydym ond newydd ddechrau'r broses o gyflwyno'r rhaglen hon, ond mae'n ddiffygiol ac mae angen ei stopio.
English: We now turn to spokespeople's questions. The Conservative spokesperson, Mark Isherwood.
Welsh: Cwestiynau nawr gan lefarwyr y pleidiau. Llefarydd y Ceidwadwyr, Mark Isherwood.
English: Diolch, Llywydd. As you'll be aware, the Prime Minister announced at the beginning of the month that there would be an extra £10 billion for the Help to Buy scheme, both to stimulate new home building and to get 135,000 more people onto the housing ladder, with full plans to be detailed in the UK budget on 22 November. Given that the Welsh Government previously launched its own version of this programme some 18 months after the UK made a similar announcement, with recyclable loan finance, how do you understand Wales might be impacted or benefit from this, and what engagement have you had or will you be having with the UK Government accordingly?
Welsh: Diolch, Llywydd. Fel y byddwch yn gwybod, cyhoeddodd y Prif Weinidog ar ddechrau'r mis y buasai £10 biliwn yn ychwanegol ar gyfer y cynllun Cymorth i Brynu, er mwyn ysgogi adeiladu cartrefi newydd a chymell 135,000 yn fwy o bobl i fynd ar yr ysgol dai, gyda manylion y cynlluniau llawn i'w cynnwys yng nghyllideb y DU ar 22 Tachwedd. O ystyried bod Llywodraeth Cymru yn y gorffennol wedi lansio ei fersiwn ei hun o'r rhaglen hon tua 18 mis ar ôl i'r DU wneud cyhoeddiad tebyg, gyda chyllid benthyciadau ailgylchadwy, sut y credwch y gallai Cymru gael ei heffeithio neu sut y gallai elwa ar hyn, a pha ymgysylltiad a gawsoch neu y byddwch yn ei gael gyda Llywodraeth y DU yn unol â hynny?
English: We've had no indication of any additional funding coming to Wales on that particular point.
Welsh: Nid ydym wedi cael unrhyw arwydd o unrhyw gyllid ychwanegol yn dod i Gymru ar y pwynt penodol hwnnw.
English: Well, I am disappointed, obviously, but I hope you'll be pursuing that, given this isn't normal block money, it's recyclable loan finance - if it's going to be funded on the same basis; of course, we don't know yet. Moving on from housing to housing-related support, of course, at the end of last month, the Welsh Government announced that £10 million annually, for two years, was being restored onto the Supporting People programme. Of course, it was well received, and £4 million of that will go through your own departmental budget. The sector responded warmly, but called for an assurance that this money would be ring-fenced for housing associations and third sector providers. Will it be so, or what assurance can you provide, working with them, that this money will go where it needs to go?
Welsh: Wel, rwy'n siomedig, yn amlwg, ond rwy'n gobeithio y byddwch yn mynd ar drywydd hynny, o ystyried nad arian bloc arferol yw hwn ond cyllid benthyciadau ailgylchadwy - os bydd yn cael ei gyllido ar yr un sail; wrth gwrs, nid ydym yn gwybod eto. Gan symud ymlaen o dai i gymorth sy'n gysylltiedig â thai, wrth gwrs, ar ddiwedd y mis diwethaf, cyhoeddodd Llywodraeth Cymru fod £10 miliwn y flwyddyn, am ddwy flynedd, yn cael ei adfer i'r rhaglen Cefnogi Pobl. Wrth gwrs, cafodd ei groesawu'n fawr, a bydd £4 miliwn o hwnnw'n mynd drwy eich cyllideb adrannol chi. Croesawyd hyn gan y sector, ond roeddent yn galw am sicrwydd y byddai'r arian yn cael ei neilltuo ar gyfer cymdeithasau tai a darparwyr y trydydd sector. Ai felly y bydd hi, neu pa sicrwydd y gallwch ei roi, gan weithio gyda hwy, y bydd yr arian hwn yn cyrraedd lle y mae angen iddo fynd?
English: The Member could have been a little bit more generous in his observations. This wasn't money put back into the system; this was additional money. This Labour Government here in Wales has put in an additional £10 million for two years to tackle homelessness - £6 million of that into the revenue support grant and £4 million into my budget line. I can't guarantee what that will look like, because it's about working with the sector and organisations to get the best value to tackle issues around homelessness, and I'm in discussions with agencies already about how that will look in terms of delivery for the future.
Welsh: Gallai'r Aelod fod wedi bod ychydig yn fwy hael yn ei sylwadau. Nid arian a gafodd ei roi'n ôl i mewn i'r system oedd hwn; roedd hwn yn arian ychwanegol. Mae'r Llywodraeth Lafur yma yng Nghymru wedi rhoi £10 miliwn ychwanegol am ddwy flynedd er mwyn mynd i'r afael â digartrefedd - £6 miliwn o hwnnw i'r grant cynnal refeniw a £4 miliwn i fy llinell wariant i. Ni allaf warantu sut y bydd hynny'n gweithio, oherwydd mae'n ymwneud â gweithio gyda'r sector a sefydliadau i gael y gwerth gorau i fynd i'r afael â materion sy'n ymwneud â digartrefedd, ac rwyf eisoes mewn trafodaethau gydag asiantaethau ynglŷn â sut y bydd hynny'n edrych o ran y ddarpariaeth ar gyfer y dyfodol.
English: Of course, it was a restoration of money that had been taken out of the budget since 2013, and that was welcomed, but we do need to know if it will be ring-fenced because it's about working with people, for example, through the Big Lottery-funded People and Places programme, which must be funding projects to be people-led, strength-based and supporting people and communities to build on the knowledge, skills and experience that they already have. Again, how will you ensure therefore that this fits those sorts of programmes, and enables people themselves to directly participate in the improvements in their own lives?
Welsh: Wrth gwrs, roedd yn fater o adfer arian a gymerwyd o'r gyllideb ers 2013, a chafodd hynny ei groesawu, ond mae angen i ni wybod a fydd yn cael ei neilltuo oherwydd mae'n ymwneud â gweithio gyda phobl, er enghraifft, drwy'r Rhaglen Pobl a Lleoedd a ariennir gan y Loteri Fawr, sy'n gorfod cyllido prosiectau i fod yn rhai wedi'u harwain gan y bobl, ac yn seiliedig ar gryfderau a chefnogi pobl a chymunedau i adeiladu ar yr wybodaeth, y sgiliau a'r profiad sydd ganddynt eisoes. Unwaith eto, sut y byddwch yn sicrhau felly fod hyn yn cyd-fynd â'r mathau hynny o raglenni, ac yn galluogi pobl i chwarae rhan uniongyrchol yn y gwelliannau yn eu bywydau eu hunain?
English: The Well-being of Future Generations (Wales) Act 2015 places a duty on Government and public sector bodies. We are working with organisations external to the public sector in the third sector. Llamau, the Wallich and other organisations are very keen to understand how best placed we should use this money. I'm not an expert in this field, but they are, and I want to work with them to make sure we direct our limited finances to the right places to help people in need across our communities.
Welsh: Mae Deddf Llesiant Cenedlaethau'r Dyfodol (Cymru) 2015 yn gosod dyletswydd ar y Llywodraeth a chyrff sector cyhoeddus. Rydym yn gweithio gyda sefydliadau y tu allan i'r sector cyhoeddus yn y trydydd sector. Mae Llamau, Wallich a sefydliadau eraill yn awyddus iawn i ddeall sut y dylem ddefnyddio'r arian hwn yn y ffordd orau. Nid wyf yn arbenigwr yn y maes hwn, ond maent hwy, ac rwyf eisiau gweithio gyda hwy i sicrhau ein bod yn cyfeirio ein cyllid cyfyngedig i'r lleoedd cywir er mwyn helpu pobl mewn angen ar draws ein cymunedau.
English: Diolch, Llywydd. I wanted to raise today the problem of drug abuse and particularly drug abuse carried out in public places. We've had several recent media reports relating to drug users fairly openly injecting heroin in the Butetown area of Cardiff. This also raises the related problem of discarded needles, which can be a real danger to children, which has also been highlighted by the media. This is a problem not only confined to Cardiff; it is also a recurring issue in many of our Valleys towns. So, my first question is: do you recognise this as a major problem, and what steps can the Welsh Government take in helping the relevant authorities to tackle it?
Welsh: Diolch, Llywydd. Heddiw, roeddwn eisiau tynnu sylw at broblem camddefnyddio cyffuriau a chamddefnyddio cyffuriau mewn mannau cyhoeddus yn arbennig. Rydym wedi cael sawl adroddiad yn y cyfryngau yn ddiweddar sy'n ymwneud â defnyddwyr cyffuriau yn chwistrellu heroin, yn weddol agored, yn ardal Butetown yng Nghaerdydd. Mae hyn hefyd yn tynnu sylw at broblem gysylltiedig nodwyddau, a all fod yn berygl gwirioneddol i blant, mater sydd wedi cael sylw yn y cyfryngau hefyd. Mae hon yn broblem nad yw wedi ei chyfyngu i Gaerdydd yn unig; mae hefyd yn broblem sy'n codi dro ar ôl tro mewn llawer o'n trefi yn y Cymoedd. Felly, fy nghwestiwn cyntaf yw: a ydych yn cydnabod bod hon yn broblem fawr, a pha gamau y gall Llywodraeth Cymru eu cymryd i helpu'r awdurdodau perthnasol i fynd i'r afael â hi?
English: Drug use and substance misuse is on the increase, but we are seeing an effect of welfare reform having an impact on individuals moving into that space. But let's not forget that people who are suffering from drug and alcohol or substance misuse are human beings too. We have to think carefully about how we are able to support them in making sure that we can act appropriately to take them off the effects of drugs and alcohol, and put them back onto a pathway of success. It pains me when I see people in our communities taking drugs and the other paraphernalia used to expose themselves to risk. It's our duty to make sure that we can help everybody in our communities, irrespective of their position in life or where they are.
Welsh: Mae'r defnydd o gyffuriau a chamddefnyddio sylweddau ar gynnydd, ond rydym yn gweld un o effeithiau diwygio lles yn cael effaith ar unigolion sy'n symud i mewn i'r gofod hwnnw. Ond gadewch i ni beidio ag anghofio bod pobl sy'n dioddef o gamddefnyddio cyffuriau ac alcohol neu sylweddau yn fodau dynol hefyd. Mae'n rhaid i ni feddwl yn ofalus sut y gallwn eu cefnogi trwy wneud yn siŵr ein bod yn gallu gweithredu'n briodol i'w cynorthwyo i roi'r gorau i ddefnyddio cyffuriau ac alcohol, a'u rhoi yn ôl ar y llwybr tuag at lwyddiant. Mae'n peri gofid i mi pan fyddaf yn gweld pobl yn ein cymunedau yn cymryd cyffuriau a'r cyfarpar arall a ddefnyddir i wneud eu hunain yn agored i risg. Mae'n ddyletswydd arnom i wneud yn siŵr ein bod yn gallu helpu pawb yn ein cymunedau, ni waeth beth yw eu safle mewn bywyd neu ble y maent.